
Ixtiyoriy tibbiy sug‘urta bo‘yicha tuzilgan 
SHARTNOMA № -

Mazkur shartnoma loyihasi yakuniy bo‘lib, tanlash go‘libi bilan shartnoma ushbu loyiha asosida tuziladi

Toshkent shahri	«	» 	20	y.

«_________________ » (O‘zbekiston Respublikasi Istiqbolli Loyihalar Milliy Agentligi tomonidan 202__ yil “__” ____da berilgan №_____-sonli Litsenziya), kelgusi o‘rinlarda
«Sug‘urtalovchi» deb ataladigan va uni nomidan 	(Nizom, 20  y. «  » 	dagi
  -sonli ishonchnoma) asosida ish yurituvchi 	 (F.I.O., lavozimi) bir tarafdan hamda kelgusi o‘rinlarda 		 «Sug‘urta  qildiruvchi» deb ataluvchi nomidan 	 -sonli ishonchnoma) asosida ish yurituvchi _____________(F.I.O., lavozimi) boshqa tarafdan, keyingi o‘rinlarda birgalikda «Taraflar» deb nomlanib, alohida esa “Taraf” deb nomlanib xodimlarni tibbiy sug‘urta shartnomasini (kelgusida “Shartnoma”) quyidagi mazmunda tuzdilar:

1. SHARTNOMA PREDMETI
1.1. Sug‘urtalovchi ushbu Shartnoma va Texnik topshiriqda (-ilova) nazarda tutilgan shartlarga muvofiq, Sug‘urta qildiruvchi tomonidan ushbu Shartnomada belgilangan miqdor va muddatlarda sug‘urta mukofoti to‘langan taqdirda, sug‘urta hodisasi yuz berganda Sug‘urtalangan shaxslarga tibbiy va boshqa xizmatlarni tashkil etish hamda ularning haqini to‘lash majburiyatini oladi.
1.2. Sug‘urtalovchi quyidagi xizmatlarni ko‘rsatadi:
	

№
	
Ish va xizmat nomi
	
O‘lchov birligi
	

Soni
	Ish va xizmat birligi uchun boshlang‘ich narx, so‘m
	Ish va xizmat birligi uchun kelishgan narx, so‘m
	

Tavsifi

	

1
	Ixtiyoriy tibbiy sug‘urta
	
Shartli birlik
	

55
	


8 240 000
	


	1 yil muddatga 45–55 nafar xodimni ixtiyoriy tibbiy sug‘urta bilan ta’minlash, har bir xodim uchun 1 nafar yaqin oila a’zosini umumiy budjet doirasida qo‘shimcha sug‘urtalash imkoniyati. Sug‘urta qoplamasi ambulator va statsionar davolanish, shoshilinch yordam, diagnostika, dori-darmon, stomatologiya va profilaktik xizmatlarni qamrab oladi. Har bir sug‘urtalangan shaxs uchun sug‘urta summasi kamida 35 mln so‘m. Dori-darmon va stomatologik xizmatlar qoplamasi kamida 5 mln so‘mdan. Yiliga 1 marta kamida 5 mln. so'm qiymatida individual Check-up hamda 24/7 tibbiy koordinator va assistans xizmati taqdim etiladi. Xizmat muddati – 365 kun.


2. TA’RIF VA ATAMALAR
Ushbu shartnomada va uning ilovalarida ishlatiladigan atamalar quyidagicha ma’nolarga ega:
2.1. Sug‘urta qilingan shaxs – sog‘lig‘i va hayoti bilan bog‘liq mulkiy manfaatlari sug‘urta obyekti bo‘lgan, ushbu shartnoma uni foydasiga tuzilgan va mazkur shartnomaning 2-ilovasida ko‘rsatilgan jismoniy shaxs (sug‘urta qildiruvchining xodimi va xodimning oila a’zosi).
2.2. Javobgarlik limiti (limit) – sug‘urta dasturi xizmatlari bo‘yicha sug‘urta to‘lovlarining cheklangan miqdorini tashkil etuvchi pul mablag‘lari summasi.
2.3. Sug‘urta davri – mazkur shartnomaning 1-ilovasida ko‘rsatilgan vaqt davri. Sug‘urtalovchi sug‘urta
davri mobaynida yuz bergan sug‘urta hodisalari bo‘yicha majburiyatlarni o‘z zimmasiga oladi.
2.4. Sug‘urta dasturi – mazkur shartnomaning 3-ilovasida nazarda tutilgan xizmatlar majmui bo‘lib, ular
bo‘yicha sug‘urtalovchi yuz bergan sug‘urta hodisalari uchun sug‘urta to‘lovini amalga oshiradi.
2.5. Sug‘urtalovchining jahon axborot tarmog‘i internetdagi resursi – rasmiy veb-saytning bo‘limi/maxsus dastur yoki sug‘urtalovchining boshqa axborot-texnologik platformalari va imkoniyatlari (mobil ilovalar, telegram-botlar va/yoki elektron to‘lov tizimlari), shuningdek sug‘urta polisi sotuvini amalga oshirish uchun jahon axborot tarmog‘i internetda faoliyat yuritadigan yagona axborot tizimini tadbiq etish.
2.6. Servis kartochkasi – Sug‘urtalovchi tomonidan har bir Sug‘urta qilingan shaxsga beriladigan plastik kartochka bo‘lib, unda Sug‘urta dasturi to‘g‘risidagi ma’lumotlar va mazkur Shartnoma shartlariga muvofiq sug‘urta xizmatlarini olish uchun zarur bo‘lgan boshqa ma’lumotlar mavjud.
2.7. Assistans xizmati/Mijozlarni qo‘llab-quvvatlash markazi (MQQM) – Sug‘urtalovchining topshirig‘iga binoan Sug‘urta qilingan shaxslarga xizmat ko‘rsatishni muvofiqlashtiruvchi va Sug‘urta hodisasi yuz berganda ushbu shartnomada nazarda tutilgan shartlar doirasida ularning zaruriy tibbiy xizmatdan foydalanishini ta’minlovchi ixtisoslashtirilgan tashkilot.
2.8. Sug‘urta polisi (Polis) – mazkur Shartnomaning tuzilganligini tasdiqlovchi va Sug‘urta qildiruvchi tomonidan Sug‘urta mukofoti to‘langanidan keyin Sug‘urtalovchi tomonidan unga beriladigan hujjat.
2.9. Sug‘urta summasi – mazkur Shartnomaning 1-ilovasida ko‘rsatilgan pul mablag‘lari bo‘lib, ular Sug‘urtalovchining mazkur Shartnomaning 2-ilovasida ko‘rsatilgan Sug‘urta qilingan shaxslarga nisbatan Sug‘urta qildiruvchi oldidagi majburiyatlarining cheklangan hajmini ifodalaydi.
2.10. Sug‘urta mukofoti – mazkur Shartnomaning 1-ilovasida ko‘rsatilgan, sug‘urta uchun to‘lov bo‘lib, uni Sug‘urta qildiruvchi mazkur Shartnomaning 2-ilovasida ko‘rsatilgan Sug‘urta qilingan shaxslar uchun, mazkur Shartnoma shartlariga muvofiq Sug‘urtalovchiga to‘lashi shart.
2.11. Sug‘urta hodisasi – mazkur Shartnomada nazarda tutilgan, Sug‘urta davrida va Sug‘urta polisi amal qiladigan hududda yuz bergan haqiqiy voqea bo‘lib, uning sodir bo‘lishi bilan Sug‘urtalovchining zimmasiga Sug‘urta qilingan shaxsning kasalligi yoki sog‘lig‘ining buzilishi bilan bog‘liq holda zaruriy tibbiy xizmat ko‘rsatishni tashkil etish va tegishli xarajatlarni to‘lash majburiyati yuklanadi.
2.12. Sug‘urta to‘lovi – Sug‘urta hodisasi yuz berganda ushbu shartnomaga muvofiq Sug‘urtalovchi tomonidan Sug‘urta qilingan shaxsga ko‘rsatilishi kerak bo‘lgan va/yoki ko‘rsatilgan xizmatlar uchun Tibbiy muassasa/Assistans xizmati/ Sug‘urta qilingan shaxsga yoki boshqa tegishli xizmat ko‘rsatuvchiga, sug‘urta summasi doirasida to‘lanadigan pul mablag‘lari.
2.13. Sug‘urta hududi – O‘zbekiston Respublikasi.
2.14. Muassasa – mazkur Shartnomaning 4-ilovasida ko‘rsatilgan, Sug‘urtalovchi bilan tuzilgan tegishli shartnoma asosida Sug‘urtalangan shaxslarga tibbiy va boshqa xizmatlarni ko‘rsatuvchi tibbiy yoki boshqa muassasa, shu jumladan dorixona, diagnostika markazi va boshqa xizmat ko‘rsatuvchi tashkilotlar.

3. SUG‘URTA HODISASI

3.1. Mazkur Shartnoma bo‘yicha sug‘urta hodisasi deb Sug‘urta davri mobaynida va Sug‘urta hududida Sug‘urtalangan shaxsda Sug‘urta dasturida nazarda tutilgan tibbiy xizmatlarni olish uchun asos bo‘ladigan kasallik, sog‘liq holatining buzilishi, jarohat, baxtsiz hodisa yoki boshqa tibbiy holatning yuzaga kelishi, shuningdek Sug‘urta dasturida nazarda tutilgan profilaktik, diagnostik va boshqa tibbiy xizmatlardan foydalanish zarurati tushuniladi.
3.2. Sug‘urta hodisasi yuz berganda Sug‘urta qilingan shaxs Sug‘urta dasturida nazarda tutilgan tibbiy hamda boshqa Xizmatlarni tashkil etish va ko‘rsatish uchun MQQM (Mijozlarni qo‘llab-quvvatlash markazi) va tibbiyot Muassasalariga murojaat qiladi.
3.3. Xizmatlar ko‘rsatish hajmi va turlari Sug‘urta dasturida (mazkur Shartnomaning 3-ilovasi) ko‘rsatilgan bo‘lib, u Shartnomaning ajralmas qismi hisoblanadi.
3.4. Sug‘urtalovchi ushbu Shartnoma bo‘yicha Sug‘urta davri mobaynida va Sug‘urta hududida yuz bergan hamda Sug‘urta dasturida nazarda tutilgan sug‘urta hodisalari bo‘yicha o‘z majburiyatlarini ushbu Shartnomada belgilangan tartib va shartlarda bajaradi.
3.5. Sug‘urtalovchi Sug‘urta to‘lovini amalga oshirish bo‘yicha majburiyatlarni faqat Sug‘urta summasi va Sug‘urta qilingan shaxsning Sug‘urta dasturida ko‘rsatilgan Limit doirasidagina o‘z zimmasiga oladi.
3.6. Sug‘urta dasturida ayrim kasalliklar yoki holatlar istisno qilingan taqdirda ham, bunday kasallik mavjudligi rasman tasdiqlanguniga qadar uni aniqlash, differensial diagnostika qilish yoki istisno etish maqsadida shifokor tomonidan tibbiy ko‘rsatma asosida tayinlangan konsultatsiyalar, laboratoriya va instrumental tekshiruvlar sug‘urta qoplamasiga kiritiladi. Tekshiruv natijasida istisno qilingan kasallik tashxisi tasdiqlanganligi mazkur tashxis qo‘yilishidan oldin ko‘rsatilgan diagnostika xizmatlarini qoplashni rad etish uchun asos bo‘la olmaydi.
4. SUG‘URTA HODISALARIDAN UMUMIY ISTISNOLAR

4.1. Sug‘urta hodisasi hisoblanmaydi va Sug‘urtalovchi tomonidan Sug‘urtalangan shaxsga tibbiy yordam va/yoki dori vositalari olish uchun uning murojaatida ko‘rsatilgan tibbiy va boshqa xizmatlarning qiymati qoplanmaydi, agar ular quyidagilar natijasida yuz bergan bo‘lsa:
4.2. tabiiy falokatlar, yadro portlashi, ionlashtiruvchi radiatsiya yoki yadro yoqilg‘isining oqishi yoki yonishi natijasidagi zaharlanish. Ushbu istisno maqsadlari uchun yonish atomlarning parchalanishining har qanday jarayonini o‘z ichiga oladi;
4.3.  har qanday turdagi harbiy harakatlar (urush e’lon qilinganmi-yo‘qmi, ahamiyatsiz), terrorchilik harakatlari, fuqarolar urushi, inqilob, isyon yoki shunga o‘xshash boshqa to‘polonlar, shuningdek ichki tartibsizliklar (mitinglar, qo‘zg‘alonlar, ish tashlashlar, namoyishlar);
4.4. Sug‘urta qildiruvchining (Sug‘urtalangan shaxsning) qonunchilikda belgilangan tartibda jinoyat yoki ma’muriy huquqbuzarliklar deb tan olingan, sug‘urta hodisasi bilan uzviy sabab bilan bog‘liqlikda bo‘lgan harakatlari;
4.5. O‘ziga qasddan tan jarohatlari yetkazish (bu vakolatli huquqni muhofaza qiluvchi organlar tomonidan berilgan tegishli hujjat bilan tasdiqlanadi), bundan fuqarolik burchini bajarish yoki uchinchi shaxslarning hayoti, sog‘lig‘i, sha’ni va qadr-qimmatini himoya qilishda olingan tan jarohatlari mustasno;
4.6. O‘z joniga qasd qilish (bu vakolatli huquqni muhofaza qiluvchi organlar tomonidan berilgan tegishli hujjat bilan tasdiqlanadi), bundan Sug‘urtalangan shaxsning ushbu holatgacha yetib borishi uchinchi shaxslarning noqonuniy harakatlari natijasida yuz bergan bo‘lsa mustasno;
4.7. tabiiy ofatlar;
4.8. zaharlovchi, alkogol yoki giyohvandlik mastiligi, bundan davolovchi shifokor tomonidan belgilangan dorilarning ta’siri mustasno. Shuningdek, Sug‘urtalangan shaxs tomonidan transport vositasini boshqarishni alkogol, giyohvand yoki zaharlovchi moddadan mastlik holatida bo‘lgan yoki transport vositasini boshqarish uchun tegishli huquqqa ega bo‘lmagan shaxsga topshirgan taqdirda, yuzaga kelgan yoki olingan patologik holatlar va jarohatlar;
4.9. Sug‘urtalangan shaxslarning professional sportning har qanday turlarida ishtirokchi sifatida
qatnashlashi natijasida yetkazilgan tan jarohatlari.

5. SUG‘URTA SUMMASI VA SUG‘URTA MUKOFOTI
5.1. Bir nafar Sug‘urtalangan shaxs uchun belgilangan Sug‘urta summasi va Sug‘urta mukofoti mazkur
Shartnomaning 1-ilovasining 1-bo‘limida ko‘rsatilgan.
5.2. Umumiy sug‘urta mukofoti mazkur Shartnoma 1-ilovasining 1-bo‘limida ko‘rsatilgan.
5.3. Sug‘urta dasturining Xizmatlar kesimidagi limitlari (chegaralari) mazkur Shartnomaning 3-ilovasida ko‘rsatilgan.
5.4. Mazkur Shartnoma bo‘yicha barcha o‘zaro hisob-kitoblar Shartnomaning 1-ilovasi 4-qismida ko‘zda
tutilgan valyutada amalga oshiriladi.
5.5. Umumiy sug‘urta mukofoti mazkur Shartnomaning 1-ilovasining 3-bo‘limida ko‘rsatilgan tartibda va muddatlarda to‘lanadi.
5.6. Umumiy sug‘urta mukofoti to‘langan kun deb, pul mablag‘larining Sug‘urtalovchining bank hisob varag‘iga tushgan kuni hisoblanadi.

6. SHARTNOMANING KUChGA KIRISHI VA AMAL QILISH MUDDATI

6.1. Mazkur Shartnoma uni Taraflar tomonidan imzolangan paytdan e’tiboran kuchga kiradi va 1-ilovaning 1-bo‘lim 3–qismida ko‘rsatilgan Sug‘urta davri tugaguniga qadar amal qiladi, mazkur Shartnomaning 10-bo‘limida nazarda tutilgan hollar bundan mustasno.
6.2. Sug‘urtalovchining majburiyatlari, Sug‘urta qildiruvchi tomonidan Umumiy sug‘urta mukofoti o‘z vaqtida to‘langan taqdirda, mazkur Shartnomaning 1-ilovasi 1-bo‘lim 3–qismida ko‘rsatilgan muddatlarda (Sug‘urta davri) kuchga kiradi va tugaydi.
6.3. Agar mazkur Shartnomaning 1-ilovasi 3-bo‘limida ko‘rsatilgan muddatlarda sug‘urta mukofoti yoki uning birinchi/navbatdagi to‘lovi to‘lanmagan (shu jumladan, qisman to‘langan) taqdirda, mazkur Shartnoma bekor qilingan hisoblanadi va u bo‘yicha hech qanday to‘lovlar amalga oshirilmaydi.
6.4. Sug‘urta polislari va servis kartochkalari Umumiy sug‘urta mukofoti Sug‘urtalovchining bank hisob varag‘iga tushgan kundan e’tiboran 5 (besh) ish kuni ichida beriladi.
6.5. Sug‘urta polisi va servis kartochkasi har bir Sug‘urtalangan shaxs nomiga beriladi.
6.6. Sug‘urta polisi va/yoki servis kartochkasi yo‘qotilgan taqdirda, Sug‘urtalovchi Sug‘urta qildiruvchining
yozma arizasi asosida dublikat beradi. Dublikat berilganidan keyin yo‘qotilgan Sug‘urta polisi va/yoki servis kartochkasi haqiqiy emas deb hisoblanadi.
6.7. Mazkur Shartnoma Sug‘urta qildiruvchi bilan o‘z mehnat munosabatlarini u yoki bu sababga ko‘ra to‘xtatgan Sug‘urtalangan shaxsga nisbatan o‘z kuchini yo‘qotadi. Bunda, Sug‘urta qildiruvchining yozma talabiga binoan, mazkur Shartnomaning 9.4-bandiga muvofiq, ushbu Sug‘urtalangan shaxsga mazkur Shartnomada nazarda tutilgan tibbiy xizmatlar ko‘rsatilganligi dalillari mavjud bo‘lmagan taqdirda, mukofotning to‘langan qismidan muddati tugamagan Sug‘urta davriga mos keluvchi qismi talab qilingan paytdan e’tiboran 10 bank kuni ichida Sug‘urta qildiruvchiga qaytarilishi lozim.

7. SUG‘URTA HODISASINI KO‘RIB ChIQISh TARTIBI
7.1. Sug‘urtalovchida sug‘urta to‘lovini amalga oshirish majburiyati yuzaga kelishiga sabab bo‘lishi mumkin bo‘lgan voqea yuz berganda, Sug‘urtalangan shaxs yoki uning vakili zudlik bilan Servis kartochkasida ko‘rsatilgan telefon orqali MQQM (Mijozlarni qo‘llab-quvvatlash markazi) ga murojaat qilishi, operatorga voqea haqida ma’lumot berishi va MQQM bilan zarur yordamning toifasini kelishishi, shu bilan birga quyidagi ma’lumotlarni bildirishi shart:
· familiyasi, ismi, sharifi;
· Polis raqami;
· sug‘urta davri;
· Sug‘urtalovchining nomi;
· yuz bergan voqea holatlarining tavsifi va zarur yordamning toifasi;
· joylashgan manzili va aloqa uchun telefon raqami.
7.2. Yuz bergan voqeaning holatlari va zarur yordamning toifasiga qarab, MQQM Sug‘urtalangan shaxsni tegishli Muassasaga yo‘naltiradi.
7.3. Agar mazkur Shartnomada belgilangan Muassasada Sug‘urta dasturida nazarda tutilgan Xizmatlarni ko‘rsatish imkoniyati bo‘lmagan taqdirda, Sug‘urtalovchi ularning boshqa Muassasada bajarilishini tashkillashtiradi. Boshqa Muassasani tanlash Sug‘urtalovchi tomonidan Sug‘urta qildiruvchi bilan kelishgan holda amalga oshiriladi.
7.4. Sug‘urtalangan shaxsga ko‘rsatiladigan xizmatlar uning Servis kartochkasini va shaxsni tasdiqlovchi hujjatini (pasport va shu kabilar) taqdim etishi asosida amalga oshiriladi.
8. SUG‘URTA TO‘LOVINI AMALGA OSHIRISH TARTIBI

8.1. Sug‘urta to‘lovi Sug‘urtalovchi tomonidan pul mablag‘larini Assistans xizmati/Muassasa yoki Sug‘urtalangan shaxsning bank hisobvarag‘iga o‘tkazish yo‘li bilan amalga oshiriladi.
8.2. Sug‘urtalovchi tomonidan to‘langan har bir Sug‘urta to‘lovi (Sug‘urtalangan shaxsga ko‘rsatilgan xizmatlar uchun) Sug‘urta summasini va/yoki Limitni shu to‘langan hisob summasiga kamaytiradi.
8.3. Agar Sug‘urtalangan shaxs obyektiv sabablarga ko‘ra Sug‘urtalovchini oldindan xabardor qila olmagan bo‘lsa va shoshilinch holat bilan bog‘liq sug‘urta hodisasi natijasida mustaqil ravishda xarajatlarni o‘z zimmasiga olgan bo‘lsa, Sug‘urta qildiruvchi/Sug‘urtalangan shaxs mustaqil ravishda murojaat qilib, MQQMning xabarisiz tibbiy muassasaga (Assistans xizmati tomonidan avtorizatsiya qilingan ham, qilinmagan ham) yotqizilgan paytdan e’tiboran 3 (uch) ish kuni ichida yuz bergan voqea haqida yozma ravishda Sug‘urtalovchiga/MQQMga xabar berishi va quyidagi hujjatlarni taqdim etishi shart: 
8.3.1. Shoshilinch holat bilan bog‘liq xarajatlarni qoplash to‘g‘risidagi ariza. U zarur tibbiy yordam ko‘rsatishni tashkillashtirish uchun MQQMga murojaat qilmaslik sabablari asoslangan va sug‘urta hodisasi bilan bog‘liq qilingan xarajatlarning miqdori ko‘rsatilgan holda bo‘lishi kerak;
8.3.2. sug‘urta polisining asl nushasi;
8.3.3. tibbiy muassasadan olingan hisob-ma’lumotnomaning asl nusxasi (firma blankasida yoki tegishli muhr bilan), unda bemorning familiyasi, tashxisi, tibbiy yordamga murojaat qilgan dastlabki sanasi, davolanish muddati, ko‘rsatilgan xizmatlarning sana va qiymat bo‘yicha taqsimlangan ro‘yxati hamda to‘lanadigan yakuniy summasi ko‘rsatilgan holda bo‘lishi kerak;
8.3.4. shifokor tomonidan ushbu kasallik bilan bog‘liq holda yozilgan retseptlarning asl nusxalari, dorixona muhri bosilgan va har bir sotib olingan dori vositasining qiymati ko‘rsatilgan holda bo‘lishi kerak;
8.3.5 shifokor tomonidan berilgan laborator tekshiruvlardan o‘tish uchun yo‘llamaning asl nusxasi hamda laboratoriyaning sana, xizmatlar nomi va ko‘rsatilgan xizmatlar qiymatlari bo‘yicha taqsimlangan to‘lov varaqasi;
8.3.6. davolanish, dori-darmon va boshqa xizmatlar uchun to‘lov faktlarini tasdiqlovchi hujjat(chek)larning asl nusxalari (to‘lov muhri, pul olinganligi to‘g‘risida tilxat yoki pul mablag‘i o‘tkazilganligi to‘g‘risida bank tasdig‘i).
8.4. Sug‘urtalovchi ko‘rsatib o‘tilgan hujjatlarni olgandan so‘ng, ariza qilingan voqea tekshiruvini o‘tkazadi, xususan, taqdim etilgan hujjatlarning haqqoniyligi to‘g‘risida ularni bergan Muassasadan tasdiq oladi, shundan keyin sodir bo‘lgan voqeaning sug‘urta hodisasi ta’rifiga muvofiqligi to‘g‘risida qaror qabul qiladi.
8.5. Shoshilinch holat bilan bog‘liq sug‘urta hodisasi natijasida Sug‘urta to‘lovi Sug‘urtalovchi tomonidan Sug‘urta qildiruvchining/Sug‘urtalangan shaxsning yozma shaklda tuzilgan, ushbu bo‘limning 8.3-bandida ko‘rsatilgan tasdiqlovchi hujjatlar ilova qilingan to‘lov haqidagi arizasi asosida amalga oshiriladi. Qaror barcha zarur hujjatlar, shu jumladan, sodir bo‘lgan voqea holatlarini aniqlash va/yoki uning sug‘urta hodisasi ta’rifiga muvofiqligini belgilash va/yoki yetkazilgan zarar miqdorini aniqlash uchun zarur bo‘lgan qo‘shimcha so‘ralgan axborotlar (ma’lumotlar, tafsilotlar), shu bilan birga uchinchi tashkilotlardan olingan ma’lumotlar ham olingan kundan e’tiboran 15 (o‘n besh) ish kuni ichida qabul qilinadi.
9. SUG‘URTALANGAN SHAXSLAR RO‘YXATIGA O‘ZGARTIRISHLAR KIRITISH TARTIBI

9.1. 2-ilovada nazarda tutilgan Sug‘urtalangan shaxslar ro‘yxatiga (matn bo‘yicha keyinchalik Ro‘yxat) quyidagi hollarda o‘zgartirishlar kiritilishi mumkin:
9.1.1. Ro‘yxatga yangi Sug‘urtalangan shaxslar kiritilganda;
9.1.2. Ro‘yxatdan ilgari kiritilgan Sug‘urtalangan shaxslar chiqarib tashlanganda;
9.1.3. Sug‘urtalangan shaxslardan (ular bilan sug‘urta hodisalari yuz bermagan va ular bo‘yicha Sug‘urtalovchi sug‘urta to‘lovlarini amalga oshirmagan) birini boshqa Sug‘urtalangan shaxsga almashtirilganda;
9.2. Ro‘yxatni o‘zgartirish yozma shaklda qo‘shimcha kelishuv (keyingi o‘rinlarda – “Kelishuv”) tuzish yo‘li bilan amalga oshiriladi.
9.3. Ro‘yxatga yangi Sug‘urtalangan shaxslarni kiritish quyidagi tartibda amalga oshiriladi:
9.3.1. Sug‘urta qildiruvchi kiritiladigan shaxslarning Ro‘yxatini, mazkur Shartnomaning 2-ilovasi shakliga muvofiq ma’lumotlar ko‘rsatilgan holda, kutilayotgan o‘zgarishlardan kamida 5 (besh) ish kuni oldin yozma shaklda taqdim etishi shart.
9.3.2. Qo‘shilayotgan Sug‘urtalangan shaxs uchun qo‘shimcha Sug‘urta mukofoti mazkur Shartnomaning 1-ilovasida belgilangan Sug‘urta mukofotidan foizlarda, quyidagi miqdorlarda hisoblanadi (Sug‘urta mukofotidan foizlar bir kun uchun belgilangan bo‘lib, hisob-kitoblarni amalga oshirishda Sug‘urta davridagi kunlar soniga ko‘paytiriladi):

	Sug‘urta davri, kun
	%
	Sug‘urta davri, kun
	%

	1–30
	0,71
	184–213
	0,36

	31–61
	0,53
	214–243
	0,33

	62–91
	0,46
	244–274
	0,32

	92–122
	0,43
	275–304
	0,30

	123–152
	0,41
	305–335
	0,29

	153–183
	0,39
	336–366
	0,27


9.3.3. 

9.3.4. Qo‘shilayotgan Sug‘urtalangan shaxslar uchun qo‘shimcha sug‘urta mukofoti, taraflar tomonidan Kelishuv (agar unda boshqacha shartlar bo‘lmasa) imzolangan kundan e’tiboran 10 (o‘n) bank kuni ichida bir marotabalik to‘lov bilan to‘lanadi;
9.3.5. Polis va Servis kartochkasi qo‘shimcha Sug‘urta mukofoti Sug‘urtalovchining bank hisobvarag‘iga tushgan kundan e’tiboran 5 (besh) bank kuni ichida beriladi.
9.4. Ro‘yxatdan ilgari kiritilgan Sug‘urtalangan shaxslarni chiqarib tashlash quyidagi tartibda amalga oshiriladi:
9.4.1. Sug‘urta qildiruvchi chiqarib tashlanadigan Sug‘urtalangan shaxslarning Ro‘yxatini, ularning Servis kartochkasi raqami ko‘rsatilgan holda yozma shaklda taqdim etishi shart;
9.4.2. Sug‘urtalovchi tegishli qo‘shimcha kelishuv imzolangan kundan e’tiboran 5 (besh) ish kuni ichida sug‘urta mukofotini tugallanmagan sug‘urta davriga mos qismini qaytaradi. Bu qism qolgan sug‘urta davriga mutanosib ravishda hisoblanadi. Bunda, chiqarib tashlanadigan Sug‘urtalangan shaxslar bo‘yicha (ular bilan sug‘urta hodisalari yuz bermagan va ular bo‘yicha Sug‘urtalovchi sug‘urta to‘lovlarini amalga oshirmagan bo‘lishi kerak) sug‘urta mukofoti tugallanmagan sug‘urta davri uchun, Sug‘urtalovchining qilingan xarajatlari qaytarilishi lozim bo‘lgan summaning 10% miqdorida chegirilgan holda qaytariladi;
Chiqarib tashlanadigan Sug‘urtalangan shaxslarga nisbatan Sug‘urta hodisalari yuz bergan va ular bo‘yicha Sug‘urtalovchi tomonidan sug‘urta to‘lovlari amalga oshirilgan taqdirda sug‘urta mukofoti qaytarilmaydi.
9.4.3. Sug‘urta qildiruvchi chiqarib tashlanadigan Sug‘urtalangan shaxslarning yozma Ro‘yxati taqdim etilgan kundan e’tiboran 10 (o‘n) bank kuni ichida chiqarib tashlangan Sug‘urtalangan shaxslarning Servis kartochkalarini Sug‘urtalovchiga qaytarishi shart.
9.5. Sug‘urtalangan shaxslarni almashtirish quyidagi tartibda amalga oshiriladi:
9.5.1. Sug‘urta qildiruvchi almashtiriladigan va kiritiladigan shaxslarning Ro‘yxatini, mazkur Shartnomaning 2-ilovasi shakliga muvofiq ma’lumotlar ko‘rsatilgan holda, kutilayotgan o‘zgarishlardan kamida 5 (besh) ish kuni oldin yozma shaklda taqdim etishi shart;
9.5.2. Agar 9.1.3-kichik bandga muvofiq bir Sug‘urtalangan shaxsni boshqa Sug‘urtalangan shaxsga almashtirish sodir bo‘lsa, qo‘shimcha sug‘urta mukofoti to‘lanmaydi.

10. SHARTNOMANI BEKOR QILISh VA AMALDA TO‘HTATISh

10.1. Mazkur Shartnoma tibbiy ko‘rsatmalar va shifokor xodimlarlarning tavsiyalarini asossiz ravishda buzgan, Tibbiy muassasada belgilangan tartibni buzgan, shuningdek Sug‘urta polisi va/yoki servis kartochkasini boshqa shaxsga uning mazkur Shartnoma bo‘yicha tibbiy xizmatlar olishi maqsadida bergan Sug‘urtalangan shaxsga nisbatan bekor qilinishi mumkin. Bunda tibbiy muassasa Xizmatlar ko‘rsatilganligini tasdiqlovchi hujjatga tegishli belgi qo‘yadi, to‘langan Sug‘urta mukofoti esa qaytarilmaydi.
10.2. Mazkur Shartnoma har qanday paytda Sug‘urta qildiruvchining yozma arizasiga binoan bekor qilinishi mumkin, bunda bu haqda bekor qilish kutilayotgan sanadan kamida 30 (o‘ttiz) kun oldin xabardor qilinishi kerak.
10.3. Agar Sug‘urta qildiruvchining mazkur Shartnomani muddatidan oldin bekor qilish haqidagi talabi Sug‘urtalovchining o‘z majburiyatlarini buzishi bilan bog‘liq bo‘lsa, to‘langan Sug‘urta mukofoti to‘liq hajmda qaytarilishi lozim. Agar Shartnoma Sug‘urtalovchining o‘z majburiyatlarini buzishi bilan bog‘liq bo‘lmagan boshqa har qanday asoslarga ko‘ra muddatidan oldin tugatilsa, Sug‘urta mukofoti tegishli qo‘shimcha kelishuv imzolangan kundan e’tiboran 5 (besh) ish kuni ichida tugallanmagan Sug‘urta davri uchun, Xizmatlar olish bilan bog‘liq xarajatlar amalga oshirilmagan Sug‘urtalangan shaxslarga nisbatan, qaytarilishi lozim bo‘lgan summaning 10% miqdorida Sug‘urtalovchining qilgan xarajatlari chegirilgan holda, Sug‘urta qildiruvchiga qaytariladi.
10.4. Mazkur Shartnoma quyidagi hollarda to‘htatiladi:
10.4.1. sug‘urta davrining tugashi, agar Taraflar boshqa qarorga kelmasa;
10.4.2. Sug‘urtalovchi tomonidan Sug‘urta qildiruvchi oldidagi majburiyatlarning to‘liq hajmda bajarilishi;
10.4.3. O‘zbekiston Respublikasining amaldagi qonunchiligida nazarda tutilgan boshqa hollarda.
10.5. Mazkur Shartnoma, agar ushbu Shartnomada nazarda tutilgan Xizmatlarning ushbu Sug‘urtalangan shaxsga taqdim etilganligi holatlari mavjud bo‘lmasa, O‘zbekiston Respublikasi Fuqarolik kodeksining “Sug‘urtalangan shaxsni almashtirish” 944-moddasiga asosan ayrim Sug‘urtalangan shaxslarga nisbatan bekor qilinishi mumkin.

11. NIZOLARNI HAL QILISH TARTIBI
11.1. Mazkur Shartnomada nazarda tutilgan yoki u bilan bog‘liq masalalar bo‘yicha nizolar, talablar yoki ixtiloflar yuzaga kelgan taqdirda, Taraflar ularni da’vo (pretenziya) tartibida hal qilish choralarini ko‘radilar.
11.2. Agar mazkur Shartnomadan yoki u bilan bog‘liq holda kelib chiqadigan, shu jumladan uning ijro etilishi, buzilishi, tugatilishi yoki haqiqiy emasligiga tegishli nizolar, ixtiloflar yoki talablarni da’vo (pretenziya) tartibida hal qilish imkoniyati bo‘lmasa, ular O‘zbekiston Respublikasining amaldagi qonunchiligiga muvofiq hal qilinadi.
12. MAXFIYLIK VA SHAXSIY MA’LUMOTLARNI HIMOYA QILISh

12.1. Taraflar maxfiy deb hisoblaydigan ma’lumotlar:
12.1.1. Shartnoma bo‘yicha to‘lanishi lozim bo‘lgan sug‘urta mukofoti summasi to‘g‘risida;
12.1.2. Sug‘urtalangan shaxsning shaxsiy ma’lumotlari to‘g‘risida: familiyasi, ismi, sharifi, tug‘ilgan yili,
oyi, kuni, yashash manzili;
12.1.3. Sug‘urtalangan shaxsning alohida toifadagi shaxsiy ma’lumotlari to‘g‘risida: Sug‘urtalangan shaxsning sog‘liq holati to‘g‘risidagi ma’lumotlar, Sug‘urtalangan shaxsning kasalliklari to‘g‘risida, shuningdek uning tibbiy yordam olish uchun murojaat qilgan holatlari to‘g‘risida;
12.2. Taraflar maxfiy ma’lumotlar oshkor bo‘lmasligini oldini olish uchun barcha yetarli choralarni ko‘radilar. Sug‘urtalovchi Shartnomaning 12.3–12.8-bandlarida nazarda tutilgan huquqlarni amalga oshirish va majburiyatlarni bajarishga faqat O‘zbekiston Respublikasining shaxsiy ma’lumotlar to‘g‘risidagi qonun hujjatlariga rioya qilgan taqdirdagina haqlidir.
12.3. Sug‘urtalovchi Shartnoma bo‘yicha o‘z majburiyatlarini bajarish uchun Shartnomaning 12.1.2-bandida ko‘rsatilgan shaxsiy ma’lumotlarni Shartnomada nazarda tutilgan tibbiy muassasalarga, shuningdek Sug‘urtalovchi bilan mazkur Shartnoma bo‘yicha majburiyatlarni bajarishga qaratilgan shartnomalar tuzilgan o‘z sheriklariga berishga, jumladan ma’lumotlarni transchegaraviy uzatishni amalga oshirishga haqli. Bunda Sug‘urtalovchi ko‘rsatilgan tibbiy va boshqa muassasalar bilan shartnomalar tuzilganligini tasdiqlaydi. Ushbu shartnomalarda mazkur muassasalarning zimmasiga Sug‘urtalovchining Sug‘urtalangan shaxslariga oid shaxsiy ma’lumotlarni oshkor qilmaslik va ularni qayta ishlashda shaxsiy ma’lumotlar xavfsizligini ta’minlash majburiyati yuklangan.
12.4. Shartnomada nazarda tutilgan tibbiy Muassasalarga tegishli so‘rovlar yuborish orqali Sug‘urtalovchi tomonidan Shartnomaning 12.1.3-bandida ko‘rsatilgan ma’lumotlar olinishi mumkin. Bunda Shartnomada nazarda tutilgan tibbiy Muassasalarning shifokorlari Sug‘urtalovchi oldidagi maxfiylik majburiyatlaridan ozod etiladi.
12.5. Sug‘urta qildiruvchiga Shartnomada nazarda tutilgan asoslarga ko‘ra muayyan Sug‘urtalangan shaxsga nisbatan Shartnomaning amal qilishi to‘xtatilgani to‘g‘risida xabar berilganda, Sug‘urtalovchi Sug‘urtalangan shaxsning kasalliklarini (holatlarini) ko‘rsatmaydi.
12.6. Sug‘urtalovchi Sug‘urtalangan shaxslarning shaxsiy ma’lumotlarini (shu jumladan, alohida toifadagi ma’lumotlarni) ularni tibbiy sug‘urta qilish, jumladan: ko‘rsatilgan tibbiy yordam sifatini tekshirish va Shartnoma bo‘yicha zararlarni tartibga solish, Shartnomani boshqarish, Muassasalardan olinadigan hisob-fakturalarning qalbakilashtirilmaganligini yoki noto‘g‘ri shakldagi hisob-fakturalar yozilmaganligini aniqlash, shuningdek statistik maqsadlarda, tahlil o‘tkazish hamda Sug‘urtalangan shaxslarni Sug‘urtalovchining boshqa mahsulot va xizmatlari to‘g‘risida xabardor qilish maqsadida qayta ishlaydi.
12.7. Sug‘urtalovchi va Sug‘urtalovchining sheriklari Sug‘urtalangan shaxslarning shaxsiy ma’lumotlari (shu jumladan, alohida toifadagi ma’lumotlar) bilan barcha harakatlar (amaliyotlar)ni, jumladan: to‘plash, tizimlashtirish, yig‘ish, saqlash, aniqlashtirish (yangilash, o‘zgartirish), foydalanish, Shartnomada ko‘zda tutilgan Muassasalarga uzatish, shaxssizlantirish, blokirovka qilish, yo‘q qilishni amalga oshirishga haqlidir. Sug‘urtalovchi va Sug‘urtalovchining sheriklari Sug‘urtalangan shaxslarning shaxsiy ma’lumotlarini (shu jumladan, alohida toifadagi ma’lumotlarni) ularni ro‘yxatlarga kiritish va Sug‘urtalovchi hamda Sug‘urtalovchi sheriklarining elektron ma’lumotlar bazalariga kiritish yo‘li bilan qayta ishlashga haqlidir.
12.8. Shartnomaning amal qilishi tugagandan so‘ng, shuningdek biror sababga ko‘ra Sug‘urta qildiruvchi bilan mehnat munosabatlarini to‘xtatgan Sug‘urtalangan shaxsga nisbatan Shartnoma muddatidan oldin bekor qilingan taqdirda, Sug‘urtalovchi Sug‘urtalangan shaxslarning shaxsiy ma’lumotlarini shunday bekor qilinish amalga oshirilgan vaqtdan boshlab 1 (bir) yildan oshmaydigan muddatda yo‘q qilish majburiyatini oladi.

13. BOSHQA SHARTLAR
13.1. Taraflar Shartnoma tuzilgan sanada quyidagilarni tasdiqlaydilar va kafolat beradilar:
13.1.1. terrorizm, ommaviy qirg‘in qurolini tarqatishga qarshi kurash olib boruvchi davlat organlari va O‘zbekiston Respublikasining boshqa vakolatli organlari tomonidan taqdim etiladigan ma’lumotlar hamda xorijiy davlatlarning vakolatli organlari va xalqaro tashkilotlardan rasmiy kanallar orqali olingan ma’lumotlar asosida maxsus vakolatli davlat organi tomonidan shakllantiriladigan Ro‘yxatga kiruvchi shaxs emas;
13.1.2. agar Sug‘urta qildiruvchi yuridik shaxs bo‘lsa — uning aksionerlari/ishtirokchilari, yakuniy
benefitsiar egalari va rahbarlari ham yuqorida ko‘rsatilgan ro‘yxatlar va Ro‘yxatga kiruvchi shaxslar emas;
13.1.3. Shartnoma cheklov(sanksiya)lar yoki O‘zbekiston Respublikasi qonun hujjatlarini aylanib o‘tish
maqsadida tuzilmaydi.
13.2. Shartnoma uchinchi shaxslar (Sug‘urtalangan shaxslar/Naf oluvchilar) foydasiga tuzilgan taqdirda, Sug‘urta qildiruvchi ko‘rsatilgan shaxslarning Ro‘yxatda va cheklov ro‘yxatlarida mavjud emasligi yuzasidan ularga nisbatan tegishli tekshiruv o‘tkazganligini tasdiqlaydi. Sug‘urtalangan shaxslar va Naf oluvchilar to‘g‘risidagi ma’lumotlarning to‘g‘riligi, shuningdek ular orasidan cheklov (sanksiya) ostida bo‘lgan shaxslarni o‘z vaqtida aniqlash uchun javobgarlik to‘liq hajmda Sug‘urta qildiruvchining zimmasiga yuklanadi.
13.3. Sug‘urtalovchi mazkur Shartnoma bo‘yicha sug‘urta to‘lovlarini (shu jumladan, allaqachon yuz bergan va/yoki e’lon qilingan sug‘urta hodisalari bo‘yicha to‘lovlarni) amalga oshirishga, sug‘urta mukofotlarini qabul qilishga yoki boshqa majburiyatlarni bajarishga majbur emas. Bu majburiyatlarni bajarish O‘zbekiston Respublikasi qonun hujjatlarini hamda amaldagi xalqaro cheklov(sanksiya)larni buzishga olib keladigan yoki ularga zid bo‘ladigan darajada bo‘lsa.
13.4. O‘zbekiston Respublikasining “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish to‘g‘risida”gi Qonuni1, O‘zbekiston Respublikasi Bosh prokurorining 2021-yil 19-oktyabrdagi 3327-son buyrug‘i2 hamda Ichki nazorat qoidalariga muvofiq, agar Sug‘urta qildiruvchi, Sug‘urtalangan shaxs yoki Naf oluvchining ma’lumotlari Milliy ro‘yxatga kiritilgan shaxslar bilan mos tushganligi aniqlansa, Sug‘urtalovchi quyidagilarga majburdir:
13.4.1. Hech qanday oldindan xabar bermasdan va kechiktirmasdan ushbu Shartnoma doirasidagi har qanday amaliyotlarni (hisob varaqqa tushgan pul mablag‘larini qabul qilish amaliyotlari bundan mustasno) to‘xtatib turish va (yoki) pul mablag‘larini yoki boshqa mol-mulkni muzlatish.
13.4.2. Shubhali operatsiya to‘g‘risida xabarni maxsus vakolatli davlat organiga, Sug‘urta qildiruvchi/Sug‘urtalangan shaxsni tegishli tekshiruv choralari va amalga oshirilayotgan nazorat haqida xabardor qilmagan holda, yuborish.
13.4.3. Agar Sug‘urta qildiruvchi yuridik shaxs bo‘lib, u Ro‘yxatga yoki cheklov ro‘yxatlariga kiritilmagan bo‘lsa, lekin bir yoki bir nechta Sug‘urtalangan shaxs va/yoki Naf oluvchiga nisbatan ularning yuqoridagi ro‘yxatlar/Ro‘yxat bilan mos tushganligi aniqlangan taqdirda, Sug‘urtalovchi Taraflarni oldindan xabardor qilmagan holda, faqat ana shunday shaxslarning ulushiga tegishli bo‘lgan pul mablag‘lari yoki boshqa mol-mulkni (shu jumladan sug‘urta to‘lovlari, sotib olish summalarini) kechiktirmasdan muzlatish bo‘yicha choralarni qo‘llashga majbur.
13.5. Agar Cheklov(sanksiya)lar qo‘llanilishi natijasida Sug‘urtalovchi tomonidan Shartnomani bajarilishi imkonsiz bo‘lib qolsa, Sug‘urtalovchi Sug‘urta qildiruvchiga xabarnoma yuborish yo‘li bilan muayyan Sug‘urtalangan shaxs/Naf oluvchiga nisbatan Shartnomani bajarishdan to‘liq yoki qisman bir tomonlama Suddan tashqari tartibda voz kechishga (bir tomonlama bekor qilishga) haqli.
13.6. Sug‘urtalovchi shuningdek Shartnomaning 13.5-bandida nazarda tutilgan huquqdan quyidagi hollarda ham foydalanishi mumkin:
13.6.1. Shartnomaning 13.1-bandida nazarda tutilgan tasdiqlashlar va kafolatlar ularni taqdim etish paytida
yolg‘on bo‘lgan yoki Shartnoma tuzilgan sanadan keyin haqiqiy emas deb topilgan bo‘lsa;
13.6.2. Shartnomaning keyingi bajarilishi O‘zbekiston Respublikasi qonun hujjatlarini, Sug‘urtalovchining
Ichki nazorat qoidalarini va Cheklov(sanksiya)lar talablarini buzilishiga olib kelsa.

13. TARAFLARNING MANZILLARI VA REKVIZITLARI:

SUG‘URTALOVCHI NOMIDAN:	SUG‘URTA QILDIRUVCHI NOMIDAN:
AO “APEX LIFE INSURANCE”		




Manzil: Tel.:
x/r:
Bank nomi: Bank kodi: STIR:

Manzil: Tel.:
x/r:
Bank nomi: Bank kodi: STIR:




14. TARAFLAR IMZOLARI:



SUG‘URTALOVCHI NOMIDAN:	SUG‘URTA QILDIRUVCHI NOMIDAN:






m.o`	m.o`
	20  yildagi.
№ 	shartnomaga
№1-ilova
1- BO‘LIM. UMUMIY MA’LUMOTLAR

	1.
	Sug‘urta qildiruvchi
	

	2.
	Sug‘urtalangan shaxslar soni
	

	3.
	Sug‘urta davri
	(har ikkala sana qo‘shilgan holda)

	4.
	O‘zaro xisob-kitoblar valyutasi
	so‘m

	5.
	Sug‘urta xududi
	O‘zbekiston Respublikasi

	6.
	Umumiy sug‘urta summasi
	

	7.
	Umumiy sug‘urta mukofoti
	



2- BO‘LIM. SUG‘URTA SUMMASI VA SUG‘URTA MUKOFOTI

	Sug‘urta qilish dasturi
	sug‘urta summasi
	Umumiy sug‘urta mukofoti

	
	so‘m
	


3- BO‘LIM. SUG‘URTA MUKOFOTINI TO‘LASh MUDDATLARI VA TARTIBI

	1.
	Sug‘urta mukofotini to‘lash tartibi:
	bir vaqtning o‘zida

	2.
	Umumiy sug‘urta mukofoti quyidagi muddatgacha to‘lanishi shart:
	



TARAFLAR IMZOLARI:


SUG‘URTALOVCHI NOMIDAN:	SUG‘URTA QILDIRUVCHI NOMIDAN:






m.o`	m.o`


SUG‘URTALANGAN SHAXSLAR RO‘YXATI

	
№
t/r
	Sug‘urtalangan shaxsning F.I.O. (pasport bo‘yicha)
	
Tug‘ilgan
sanasi
	Pasport seriyasi va
raqami
	
Manzili, telefon raqami
	
e-mail
	
Sug‘urta dasturi
	Shaxsiy Sug‘urta summasi,
so‘m
	Shaxsiy Sug‘urta mukofoti,
so‘m

	1.
	
	
	
	
	
	
	
	

	2.
	
	
	
	
	
	
	
	

	…
	
	
	
	
	
	
	
	





TARAFLAR IMZOLARI:

SUG‘URTALOVCHI NOMIDAN:	SUG‘URTA QILDIRUVCHI NOMIDAN:






m.o`	m.o`
	20  yildagi.
№ 	shartnomaga
№2-ilova


«___________» SUG‘URTA DASTURI






ISTISNOLAR:




TARAFLAR IMZOLARI:


SUG‘URTALOVCHI NOMIDAN:	SUG‘URTA QILDIRUVCHI NOMIDAN:






m.o`	m.o`
	20  yildagi.
№ 	shartnomaga
№3-ilova



	20  yildagi.
№ 	shartnomaga
№4-ilova


TIBBIY MUASSASALAR RO‘YXATI




TARAFLAR IMZOLARI:


SUG‘URTALOVCHI NOMIDAN:	SUG‘URTA QILDIRUVCHI NOMIDAN:






m.o`	m.o`



	20  yildagi.
№ 	shartnomaga
№5-ilova

Texnik topshiriq
